section_heading: HDZ 1990
paragraph_text: Prema podatcima Centara civilnih inicijativa (CCI), Ministarstvo komunikacija i veza 2007. bilo je jedno od najneučinkovitijih ministarstava koje je ostvarilo svega 22% planiranog programa. Od sedam zakona koje je Ministarstvo planiralo te godine, Vijeće ministara utvrdilo je samo jedan koji nije prošao parlamentarni postupak. Iduće godine Ministarstvo je ponovno bilo neučinkovito, ostvareno je svega 44% plana. Također, kao izaslanik u Domu naroda, prema podatcima CCI-a, Ljubić također nije bio aktivan, no on je to pravdao time da je izaslanik postao tek 2009.